Charterveneitä on saatavilla kaikissa kokoluokissa, kaikki merkit ja mallit. Omat mieltymykset luonnollisesti ohjaavat valintaa, mutta koko on aina keskeinen tekijä. Charterveneiden suosituin kokoluokka on on 37' - 43', 3-4 hyttiä. Trendi on suurempiin veneisiin päin ja siksi pienempiä, alle 35´ veneitä, on vähemmän. Hyvänä peruslähtökohtana toimii luonnollisesti mukaan lähtevien henkilöiden lukumäärä ja tarvittava hyttimäärä. Jos joku tai jotkut nukkuvat salongin sohvilla, tulee se tietenkin edulliseksi. Kun on kyse nuorista tai lapsista, voi ratkaisu olla hyvinkin toimiva, mutta aikuisille tilanne voi olla toinen. Meiltä saat tarvittaessa veneen lay-out kuvan, se helpottaa sopivan veneen valinnassa. www.mizzen.fi/faq